Man op borg skiet glo motoris doodArgieffoto Volgens die berig het die man Sondagaand by ‘n kroeg gekuier. Hy het glo in ‘n geveg met ‘n ander persoon betrokke geraak voor hy gevra is om die kroeg te verlaat. Die man was toe glo in ‘n motorongeluk betrokke maar het weggery. Die bestuurder van die ander motor het agter die man aangery tot by sy huis waar ‘n woordewisseling uitgebreek het. Die man het toe glo die motoris doodgeskiet en ander mense is beseer. Ofentse Morwane, woordvoerder van die Gautengse departement van korrektiewe dienste, het aan The New Age bevestig dat die man vroeër op borg van R1 500 vrygelaat is nadat hy vir diefstal in hegtenis geneem is. Kol. Noxolo Kweza, woordvoerder van die polisie, het aan Sapa bevestig dat ‘n saak van moord ondersoek word maar wou geen verdere besonderhede oor die voorval gee nie. Die verdagte is steeds op vrye voet.